CELEX: 32014R0020
Language: et
Date: 2014-01-10 00:00:00
Title: Komisjoni rakendusmäärus (EL) nr 20/2014, 10. jaanuar 2014 , millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine butafosfaani osas  EMPs kohaldatav tekst

11.1.2014   
            
            
               ET
            
            
               Euroopa Liidu Teataja
            
            
               L 8/20
            
         KOMISJONI RAKENDUSMÄÄRUS (EL) nr 20/2014,
   10. jaanuar 2014,
   millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine butafosfaani osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Euroopa Liidus toiduloomade veterinaarravimites või loomakasvatuses kasutatavates biotsiidides kasutamiseks ettenähtud farmakoloogiliste toimeainete jääkide piirnormid on kehtestatud kooskõlas määrusega (EÜ) nr 470/2009.
            
         
               (2)
            
            
               Farmakoloogilised toimeained ja nende liigitus loomsetes toiduainetes sisalduvate jääkide piirnormide järgi on sätestatud komisjoni määruse (EL) nr 37/2010 (2) lisas.
            
         
               (3)
            
            
               Butafosfaan on lisatud määruse (EL) nr 37/2010 lisa tabelisse 1 lubatud toimeainena veiste puhul ning selle aine jaoks ei ole jääkide piirnorme vaja kehtestada.
            
         
               (4)
            
            
               Euroopa Ravimiametile on esitatud taotlus laiendada olemasolevat butafosfaani kannet ka sigadele.
            
         
               (5)
            
            
               Veterinaarravimite komitee leidis, et sigade puhul ei ole vaja kehtestada butafosfaani jääkide piirnormi.
            
         
               (6)
            
            
               Kooskõlas määruse (EÜ) nr 470/2009 artikliga 5 kaalub Euroopa Ravimiamet võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul.
            
         
               (7)
            
            
               Veterinaarravimite komitee soovitas veiste ja sigade puhul tehtud butafosfaani hindamise tulemusi laiendada kõigile imetajatest toiduloomade liikidele.
            
         
               (8)
            
            
               Kannet butafosfaani kohta määruse (EL) nr 37/2010 lisa tabelis 1 tuleks seega muuta, et lisada butafosfaani käsitlev kanne kõikide imetajatest toiduloomade liikide jaoks ja kehtestada põhimõte, et jääkide piirnormi ei ole vaja kehtestada.
            
         
               (9)
            
            
               Käesoleva määrusega ettenähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. jaanuar 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 152, 16.6.2009, lk 11.
   
      (2)  ELT L 15, 20.1.2010, lk 1.
   
      LISA
      Määruse (EL) nr 37/2010 lisa tabelis 1 asendatakse kanne toimeaine butafosfaani kohta järgmisega:
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnormid
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Butafosfaan
                  
                  
                     EI KOHALDATA
                  
                  
                     Kõik imetajatest toiduloomade liigid
                  
                  
                     Piirnorme ei nõuta
                  
                  
                     EI KOHALDATA
                  
                  
                     KIRJE PUUDUB
                  
                  
                     Seedetrakt ja ainevahetus/mineraalsed lisandid”